Boeke en flieks – toortsie.com
Kategorie: Boeke en flieks
A judge decided – Helen Fenwick
Februarie 11, 2022 Februarie 11, 2022 ~ Toortsie	~ 4 Kommentaar
A Judge Decided -Helen Fenwick
A Judge Decided
Ek het hierdie boek al in die begin van 2021 gekoop, maar nou eers daarby uitgekom om dit te lees. En wat 'n boek is dit nie!
Die storie is gebaseer op 'n ware verhaal. 'n Eers gelukkige huwelik loop op die rotse en daar is kinders betrokke. 'n Lang en ongemaklike geveg begin rondom die toesig en voogdyskap van die kinders.
In hierdie boek lees ek hoe selfsugtig mense soms kan raak. Ek sien ook hoe weerloos mense soms kan wees. Maar die meeste van alles sien ek wat liefdevolle ondersteuning van familie kan doen.
Ek is baie bly dat ek hierdie boek gelees het. Dit is uitstekend geskryf en lees lekker en gemaklik. Ek het die geheime boodskappe van die voëls baie geniet.
Desember 26, 2021 ~ Toortsie	~ Lewer kommentaar
Desember 19, 2021 ~ Toortsie	~ 10 Kommentaar
Dinge wat ek nie van skape geweet het nie – Jaco Jacobs.
Ek het 'n oulike jeugboek gesoek om vir my kleinkinders te lees, toe iemand Jaco Jacobs voorstel. Wat 'n oulike boek! Die seun in hierdie storie is 14 jaar oud, so ek dink dit was 'n bietjie te gevorderd vir my kleinkinders op hierdie stadium, maar ék het die boek baie geniet! Om die waarheid, te sê, ek wou die boek nie neersit nie en sla dit graag oor 'n paar jaar vir my kleinspan aanbeveel.
Luan is in groot moeilikheid en word 'gestraf' deur vir die vakansie saam met sy ouma in die Karoo rond te kuier. Sy ouma, wat hy eintlik glad nie meer ken nie omdat hulle mekaar so min sien.
Hy leer 'n oulike meisie ken, doen 'n behoorlike belaglike ding, en leer hy om verantwoordelikheid te neem vir sy keuses, raak hy en sy ouma groot maats.
Hierdie is beslis 'n boek vir alle jong tieners, en hulle mammas en oumas!
Ns. Ek het die boek uitgeneem by Libby, 'n e-boek biblioteek. Om lid daarvan te wees, moet jy lid wees van 'n biblioteek wat by hulle ingeskakel is.